Euroopa Liidu Teataja L 145 , 10/06/1994 Lk 0019 - 0022

Soomekeelne eriväljaanne: Peatükk 3 Köide 58 Lk 0025

Rootsikeelne eriväljaanne: Peatükk 3 Köide 58 Lk 0025



Komisjoni otsus, 19. mai 1994, milles sätestatakse Singapurist pärit kalatoodete impordi eritingimused (94/323/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] eriti selle artikli 11 lõiget 1, ning arvestades, et: komisjoni ekspert on teinud Singapuri kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi; kalatoodete tervishoiukontrolli ja järelevalvet käsitlevate Singapuri õigusaktide sätteid võib käsitada samaväärsetena direktiivi 91/493/EMÜ sätetega; Singapuri pädev asutus, riigiarenguministeeriumi esmatootmistalitus, ja selle järelevalvetalitus, veterinaar- ja rahvaterviseosakond, on võimelised tõhusalt kontrollima toimivate õigusaktide kohaldamist; direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama samuti näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku kvalifikatsiooni käsitlevaid miinimumnõudeid; direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ja päritoluettevõtte loanumber; direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete loetelu; see loetelu tuleb koostada riigiarenguministeeriumi esmatootmistalituse poolt komisjonile esitatud teabe põhjal; seepärast peab riigiarenguministeeriumi esmatootmistalitus tagama direktiivi 91/493/EMÜ artikli 11 lõike 4 vastavate sätete täitmise; riigiarenguministeeriumi esmatootmistalitus on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ja kõnealuses direktiivis sätestatud ettevõtete heakskiitmist käsitlevate nõuetega samaväärsete nõuete täitmise kohta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Riigiarenguministeeriumi esmatootmistalitus (veterinaar- ja rahvaterviseosakond) on Singapuri pädev asutus, mis kontrollib ja tõendab kalatoodete vastavust direktiivi 91/493/EMÜ nõuetele. Artikkel 2 Singapurist pärit kalatooted, välja arvatud mis tahes kujul kahepoolmelised karploomad, okasnahksed, mantelloomad ja meriteod, peavad vastama järgmistele tingimustele: 1) igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2) tooted peavad olema pärit käesoleva otsuse B lisas loetletud heakskiidetud ettevõtetest; 3) välja arvatud pakkimata külmutatud kalatoodete puhul, mis on nähtud ette konservide tootmiseks, peab kõikidele pakenditele olema märgitud kustumatult sõna "Singapur" ja päritoluettevõtte loanumber. Artikkel 3 1. Artikli 2 lõikes 1 nimetatud sertifikaat tuleb koostada vähemalt ühes selle liikmesriigi ametlikest keeltest, kus toimub kontrollimine. 2. Sertifikaadil peab olema riigiarenguministeeriumi esmatootmistalituse esindaja nimi, ametinimetus ja allkiri ning kõnealuse asutuse ametlik tempel, mille värv erineb muude kinnituste värvist. Artikkel 4 Käesolevat otsust kohaldatakse alates 1. augustist 1994. Artikkel 5 Käesolev otsus on adresseeritud liikmesriikidele. Brüssel, 19. mai 1994 Komisjoni nimel komisjoni liige René Steichen [1] EÜT L 268, 24.9.1991, lk 15. -------------------------------------------------- A LISA VETERINAARSERTIFIKAAT Singapurist pärit ja Euroopa Ühendusse eksportimiseks ettenähtud kalatoodete kohta (välja arvatud mis tahes kujul kahepoolmelised karploomad, okasnahksed, mantelloomad ja meriteod) +++++ TIFF +++++ +++++ TIFF +++++ -------------------------------------------------- B LISA Heakskiidetud ettevõtete loetelu Loa number | Ettevõte | Aadress | Kuupäev | VPH-CS-001 | Q. B. Food Trading Pte Ltd | Singapore 2261 | tähtajatu | VPH-CS-002 | Tai Wee Company (Pte) Ltd | Singapore 0512 | tähtajatu | VPH-CS-003 | NCS Cold Store | Singapore 2261 | tähtajatu | VPH-FE-001 | Global Fisheries Pte Ltd | Singapore 2261 | tähtajatu | VPH-FE-002 | Wales Seafood (Singapore) Pte Ltd | Singapore 2263 | tähtajatu | VPH-FE-003 | Fong Hsiang Enterprises Co. Pte Ltd | Singapore 2261 | tähtajatu | VPH-FE-004 | Sigma Food Products Pte Ltd | Singapore 2775 | tähtajatu | VPH-FE-005 | Tri-Oceanic (Pte) Ltd | Singapore 2261 | tähtajatu | VPH-FE-006 | Marissco (Pte) Ltd | Singapore 2261 | tähtajatu | VPH-FE-007 | Thong Siek Trading Pte Ltd | Singapore 2775 | tähtajatu | VPH-FE-008 | Tenneco Pte Ltd | Singapore 1953 | tähtajatu | VPH-ME-001 | Effort Holdings Pte Ltd | Singapore 0512 | tähtajatu | VPH-ME-002 | Yeo Hiap Seng Ltd | Singapore 2158 | tähtajatu | VPH-ME-003 | Amoy Canning Corporation (Singapore) Ltd | Singapore 2261 | tähtajatu | VPH-SE-001 | Woh Hup Food Industries Pte Ltd | Singapore 0512 | tähtajatu | --------------------------------------------------